‘બીજું એ કે તારો પાસવર્ડ...’ ઇ. ઝાલા કંઈક બોલવા માંગતા હતા પણ અટકી ગયા. એમણે વાત ફેરવી નાંખી, ‘ડોન્ટ વરી !’ જે પણ હશે એ બહુ જ જલદી પકડાઈ જશે. હું ઇ. દેશમુખને સૂચના આપી દઉં છું કે આપણે જે મલ્હારનો ફોટો મોકલ્યો છે એને જ ના શોધે. બ્લેકમેઇલર કોઈક બીજો જ છે. એની વે, અત્યારે તો હું જાઉં છું. ગુલાલ, કંઈ પણ થાય તરત જ મને જાણ કરજે. અત્યારે તો જીગ્નેશ અને લલિત અહીં છે. તારું કોમ્પ્યુટર અને મોબાઈલ બંને ટ્રેસ થઈ જ રહ્યાં છે.’